## Odluka o naknadi putnih troškova u vezi s ostvarivanjem prava iz mirovinskog i invalidskog osiguranja i najvišem iznosu naknade selidbenih troškova za godinu 1990.

### NN 14/1990 (10.4.1990.), Odluka o naknadi putnih troškova u vezi s ostvarivanjem prava iz mirovinskog i invalidskog osiguranja i najvišem iznosu naknade selidbenih troškova za godinu 1990.

# SAMOUPRAVNA INTERESNA ZAJEDNICA MIROVINSKOG I INVALIDSKOG OSIGURANJA RADNIKA HRVATSKE

Na temelju člana 82. i člana 171. točke 1. Statuta Samoupravne interesne
zajednice mirovinskog i invalidskog osiguranja radnika Hrvatske ("Narodne
novine", br. 31/83, 47/83, 53/85, 23/86, 32/89, 48/89 i 57/89), Skupština
Samoupravne interesne zajednice mirovinskog i invalidskog osiguranja radnika
Hrvatske, na sjednici održanoj 28. ožujka 1990, donosi

## ODLUKU

### o naknadi putnih troškova u vezi s ostvarivanjem prava iz mirovinskog i invalidskog osiguranja i najvišem iznosu naknade selidbenih troškova za godinu 1990.

1. Naknada putnih troškova koja pripada osiguranim osobama prema odredbama
člana 77. do 80. Statuta obuhvaća: 1) naknadu za troškove prijevoza u odlasku
i povratku, 2) naknadu za troškove prehrane i smještaja za vrijeme putovanja
i boravka u drugom mjestu.

2. Naknada za troškove prijevoza pripada po najnižoj tarifi za redovita
prijevozna sredstva javnoga prometa i prema najkraćoj relaciji. Ako osigurana
osoba upotrebljava vlastito prijevozno sredstvo, naknada za troškove prijevoza
pripada u visini cijene vozne karte javnog prijevoznog sredstva.

3. U hitnim i medicinski opravdanim slučajevima može se odobriti upotreba
i skupljeg odnosno posebnoga prijevoznog sredstva (brz ili ekspresni vlak,
spavaća kola, viši razred u vlaku, automooil, avion i dr.), ako je to potrebno
s obzirom na zdravstveno stanje osigurane osobe ili na dužinu puta. Korištenje
skupljeg, odnosno posebnog prijevoznog sredstva odobrava ovlašten organ
Službe Zajednice na prijedlog nadležnog liječnika zdravstvenog osiguranja
ili stručnog organa vještačenja zajednice Osigurana osoba kojoj je odobrena
upotreba prijevoznoga sredstva iz stava 1. ove točke dužna je za obračun
naknade prijevoznih troškova podnijeti dokaz o korištenju toga prijevoznog
sredstva.

4. Naknada za troškove prijevoza skupljim prijevoznim sredstvom javnoga
prometa pripada, osim u slučajevima iz točke 3. ove odluke i u slučaju
ako su ukupni putni troškovi (točka l) niži od troškova koji bi nastali
da se osigurana osoba koristila jeftinijlm prijevoznim sredstvom.

5. Naknada za troškove prehrane i izbivanja izvan mjesta prebivališta
ili boravišta iznosi 117,30 dinara dnevno i pripada u punom ili smanjenom
iznosu, ovisno o trajanju putovanja i izbivanja. Troškovi noćenja priznaju
se prema računu hotelsko-ugostiteljske radne organizacije, najviše do iznosa
za jednokrevetnu sobu, osim lux kategorije.

6. Naknada iz točke 5. ove odluke pripada u punom iznosu ako je putovanje
i izbivanje trajalo neprekidno najmanje 12 sati. Ako je putovanje i izbivanje
trajalo manje od 12 a najmanje 8 sati, naknada iz stava 1 ove točke pripada
u smanjenom iznosu, i to u visini 50% od punog iznosa, a ako je trajalo
manje od 8 sati osigurana osoba nema pravo na naknadu. Ako putovanje i
izbivanje traje neprekidno duže od 24 sata, naknada iz stava 1. ove točke
pripada za svaka 24 sata, kao i za ostatak vremena iznad 12 sati u punom
iznosu, a za ostatak vremena ispod 12 a iznad 8 sati u smanjenom iznosu
iz stava 2. ove točke.

7. Vrijeme za koje pripada naknada iz točke 5 ove odluke računa se od
polaska korištenoga prijevoznog sredstva iz mjesta prebivališta odnosno
boravišta do povratka u to mjesto. Polazak i povratak korištenoga prijevoznoga
sredstva u javnom prometu utvrđuje se prema propisanom voznom redu, uzimajući
pri povratku u obzir mogućnost korištenja prvog redovitog prijevoznog sredstva.
U vrijeme iz stava 1. ove točke ne računa se vrijeme koje je osigurana
osoba provela radi određenog ispitivanja u zdravstvenoj ili drugoj ustanovi
u kojoj je imala osiguran smještaj i prehranu.

8. Pri obračunu naknade putnih troškova osigurana osoba podnosi dokaze
o danu i satu odlaska na putovanje, o vremenu izbivanja i o danu i satu
povratka s putovanja

9. Naknada selidbenih troškova prema odredbama čl. 81. Statuta pripada
osiguranicima koji su upućeni u drugo mjesto radi stalnog zaposlenja prema
stvarnim troškovima, ali najviši iznos te naknade ne može iznositi više
ud 822,60 dinara.

10. Ova odluka stupa na snagu osmoga dana nakon objave u "Narodnim
novinama".

Klasa: 140-13/90-01/736

Urbroj : 341-99-02/1-90

Zagreb, 28. ožujka 1990.

Predsjednik Skupštine Samoupravne interesne zajednice mirovinskog
i invalidskog osiguranja radnika Hrvatske

**Dušan Janjić, v. r**

Odluka, NN 14/1990-246